Diari Oficial de la Generalitat Valenciana


Sumari del DOGV 9122, del 07-07-2021 (2021/7184)

Informació pública de l'aprovació de l'informe ambiental i territorial estratègic del Pla de reforma interior dels carrers del Mestre Aguilar i altres.
-------------------------------------------------------------------------------------------------------------------------------------------------------

### Dades del document

Número de DOGV
:   9122

Data del DOGV
:   07-07-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/7184


Data del document
:   23-06-2021

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de l'aprovació de l'informe ambiental i territorial estratègic del Pla de reforma interior dels carrers del Mestre Aguilar i altres. [2021/7184]  
La Junta de Govern Local de l'Ajuntament de València, en sessió celebrada l'11 de juny de 2021, va adoptar l'acord que, en la part dispositiva, diu el següent:  
  
«Primer. Concloure que la proposta de Pla de reforma interior per a l'illa de cases delimitada pels carrers del Mestre Aguilar-Poeta al Russafí-Francesc Sempere i la plaça del Baró de Corts, de València, instada per la mercantil Colón 30 Inmuebles, SL, no té efectes significatius sobre el medi ambient d'acord amb els criteris establits en l'annex VIII de la LOTUP.  
Segon. Resoldre favorablement l'avaluació ambiental i territorial estratègica pel procediment simplificat de la proposta de Pla de reforma interior per a l'illa de cases delimitada pels carrers del Mestre Aguilar-Poeta al Russafí-Francesc Sempere i la plaça del Baró de Corts, de València instada per la mercantil Colón 30 Inmuebles, SL, i designar com a alternativa més idònia mediambientalment en aquesta actuació l'alternativa 1 descrita en el fonament de dret quart de l'informe ambiental, tenint en compte les condicions establides en el fonament de dret sisé del dit informe.  
Tercer. Donar compte del contingut de la resolució d'informe ambiental i territorial estratègic pel procediment simplificat a totes les persones i entitats interessades que apareguen en la tramitació ambiental d'aquesta actuació, incloent-hi l'informe en la documentació de l'instrument de planejament urbanístic, i identificar com a públic interessat el ressenyat en el fonament de dret cinqué de l'informe ambiental.  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
Cinqué. La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si és el cas, siguen procedents en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Sisé. La resolució de l'informe ambiental i territorial estratègic pel procediment simplificat perdrà la vigència i cessarà la producció dels efectes que li són propis, si una vegada publicat en el DOGV, no s'ha aprovat el pla en el termini màxim de quatre anys des de la publicació. En aquests casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
València, 23 de juny de 2021.- El secretari: Manuel Latorre Hernández.